Държавен вестник, бр. 86, 2012 г., стр. 141

БРОЙ  86	
Д Ъ Р Ж А В Е Н  В Е С Т Н И К 	
СТР.  141  
Чл. 718. (1) Задължително се осигурява 
шлюз, който да разсейва действието на вълните. 
(2) Стари автомобилни гуми се прикрепят 
от външната страна на поплавъците, за да се 
предотврати нанасянето на щети върху по­
плавъците на въздухоплавателното средство. 
(3) Препоръчват се планки, които да за­
котвят или да закрепват въздухоплавателното 
средство, докато то е на рампата.
Раздел III
Изкуствени рампи
Чл. 719. (1) Изкуствените рампи са раз­
лични по размер, форма и строителни ма­
териали, например от необработени трупи, 
които са малко по-широки от поплавъците 
на въздухоплавателното средство, до широки 
клинови подемни съоръжения, покрити с ви­
сокоустойчива стомана и/или железобетонни 
конструкции. 
(2) Обикновената рампа се състои от дър­
вена платформа с приблизителни размери 
5 × 6 m, поставена върху наклонен бряг, като 
половината от дължината є е във водата, което 
позволява на малък самолет с поплавъци да 
рулира до и извън водата. 
(3) Широчината на подхода към местосто­
янката е минимум 30 m, в границите на 
който водната повърхност е необходимо да е 
свободна от препятствия.
Раздел IV
Конструкция
Чл. 720. (1) Рампите са неподвижни или 
шарнирно закрепени в зависимост от кон­
струкцията. 
(2) Неподвижните рампи обикновено имат 
тежести отдолу или носът им е закрепен към 
неподвижни опорни точки във водата, а от 
другата страна са прикрепени към брегова 
конструкция, като например укрепваща стена. 
(3) Шарнирните рампи могат да се издигат и 
слизат заедно с нивото на водата посредством 
шарнир, намиращ се в частта към брега, до­
като носовата част е обградена с шамандури 
на предварително определена дълбочина. 
(4) Неподвижните рампи са по-разпростра­
нени, но цената им е относително по-висока 
в плитки зони или където колебанията в 
равнището на водата надхвърлят 2,5 m. 
(5) Често се използват подпори или кейове 
с цел да поддържат горните подпорни греди 
на неподвижните рампи.
Раздел V
Наклон
Чл. 721. (1) Наклонът на рампата не може 
да надхвърля 6:1, като за предпочитане е гор­
ната част (над водата) да е 10:1. 
(2) Рампите, предназначени да обслужват 
амфибии с триколесно шаси, не може да са с 
наклон над 8:1, тъй като при по-голям наклон 
корпусът на някои амфибии може да дере 
рампата при навлизането на съда във водата.
Раздел VI
Дълбочина
Чл. 722. (1) Дълбочина 1,2 m на носа е 
достатъчна за повечето от въздухоплавател­
ните средства с морско базиране. 
(2) Дълбочина от 1 m е подходяща за всички 
амфибии, с изключение на тежките видове. 
(3) Дълбочина от 45 cm е подходяща за 
малките леки хидроплани. 
(4) Дълбочината винаги следва да се оп­
ределя въз основа на датата на най-ниско 
равнище на водата във водния басейн в съ­
ответната местност.
Раздел VII
Широчина
Чл. 723. (1) Рампа с широчина от 9 до 12 m 
е подходяща за въздухоплавателни средства в 
условия на вятър, течения и приливи и отливи. 
(2) Минималната широчина за рампа, 
която се използва за обслужване на малки 
самолети с двойка поплавъци или амфибии, 
когато водата и вятърът са относително спо­
койни, е 4,5 m. 
(3) Леките въздухоплавателни съдове с 
морско базиране следва да са лесноуправля­
еми, а пилотите на малките хидроплани да са 
в състояние да извършват безопасен подход 
към рампата при неблагоприятни условия, 
ако се добавят 1,5 m към тази минимална 
широчина.
Раздел VIII
Дъсчено покритие
Чл. 724. (1) Върху дървената скара на рам­
пата се полага дъсчено покритие. 
(2) Дъските се поставят диагонално или 
с дългата страна по посоката на движение, 
нагоре с обработената страна, като разстоя­
нието между всяка дъска е 1,3 cm. 
(3) Когато са поставени в правите ъгли по 
посоката на движение, краищата на всяка дъска 
не следва да се показват повече от 2,5 cm, за 
да може корпусът на самолета да се плъзга 
лесно, а хората да се разхождат по рампата.
(4) Всички скрепителни елементи (болтове, 
пирони и клинове), използвани за закрепване­
то на дъсченото покритие, се скриват с оглед 
да се избегне увреждане на поплавъците или 
на гумите.
Раздел IX
Неподвижни докове
Чл. 725. (1) Необходимо е да има минимум 
30 m водна повърхност, свободна от препят­
ствия, за извършване на завои в посоката, 
от която обикновено се извършват подходите 
към плаващия док.
(2) Доковете следва да са разположени по 
такъв начин, че въздухоплавателното средство 
да е достъпно от двете страни.